પ્રાપ્ત માહિતી અનુસાર અા અંગેની વિગત એવી છે કે કલોલ તાલુકાના સઈજ ગામે પાણીની ટાંકી પાસે ખાંટવાસમાં અાવેલા એક મકાનમાં મોટાપાયે જુગાર ચાલતો હોવાની ગાંધીનગર એલસીબીને ચોક્કસ બાતમી મળી હતી. અા બાતમીના અાધારે પોલીસે સઈજ ગામે ખાંટવાસ અાવેલા ભોપાજી ફુલાજી ઠાકોરના મકાનમાં દરોડો પાડતાં નાસભાગ મચી ગઈ હતી. પોલીસે અાજુબાજુનો વિસ્તાર કોર્ડન કરી ૩૦ જુગારિયાને અાબાદ ઝડપી લઈ ૧ લાખ ૫૩ હજારની રોકડ રકમ, રૂ. ૩.૫૩ લાખના વાહનો તેમજ અન્ય મુદ્દામાલ સહિત અાશરે રૂપિયા સાત લાખની કિંમતનો મુદ્દામાલ કબજે કરી અા અંગે ગુનો દાખલ કર્યો છે.